
AVIZ

asupra proiectului de Lege pentru ratificarea Acordului între Guvernul României şi Guvernul Republicii Turcia privind readmisia cetăţenilor statelor lor şi a străinilor aflaţi în situaţie ilegală pe teritoriile acestor state, semnat la Bucureşti la 19 ianuarie 2004

În conformitate cu prevederile art. 89 şi 107 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr. 23/2003, Comisia juridică, de disciplină şi imunităţi a fost sesizată spre dezbatere şi avizare, în procedură de urgenţă, cu proiectul de Lege pentru ratificarea Acordului între Guvernul României şi Guvernul Republicii Turcia privind readmisia cetăţenilor statelor lor şi a străinilor aflaţi în situaţie ilegală pe teritoriile acestor state, semnat la Bucureşti la 19 ianuarie 2004, trimis cu adresa nr. P.L.X-296 din 12 mai 2004, înregistrat  sub nr. 31/503 din 12 mai 2004.

Camera Deputaţilor  este prima Cameră sesizată.

Consiliul Legislativ, cu avizul nr. 677 din 20. 04.2004, a avizat favorabil.
Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege menţionat mai sus, în şedinţa din  13.05.2004.

Membrii comisiei au examinat proiectul de lege, expunerea de motive, Acordul supus ratificării şi avizul  Consiliului Legislativ.

În urma dezbaterilor, cu unanimitate de voturi, s-a hotărât avizarea favorabilă a proiectului de Lege pentru ratificarea Acordului între Guvernul României şi Guvernul Republicii Turcia privind readmisia cetăţenilor statelor lor şi a străinilor aflaţi în situaţie ilegală pe teritoriile acestor state, semnat la Bucureşti la 19 ianuarie 2004.


În raport de obiectul şi conţinutul său, proiectul de lege  face parte din categoria legilor ordinare.

